“เอสแอลฯ”ชื่อเสียงป่นปี้ เหตุทำงานไร้จรรยาบรรณ ฟาก ก.ล.ต.สั่งแบนทันที
"เอสแอลฯ"ชื่อเสียงป่นปี้ เหตุทำงานไร้จรรยาบรรณ ฟาก ก.ล.ต. สั่งแบนเป็นเวลา 6 เดือน โดยมีผลตั้งแต่วันที่ 12 กรกฎาคม 2560
30 พ.ค. 2561

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) สั่งพักการให้ความเห็นชอบ บริษัท เอส.แอล.สแตนดาร์ด แอพไพรซัล จำกัด และผู้ประเมินหลักนายภาณุธัช โพธิ์ทอง สำหรับการปฏิบัติหน้าที่ประเมินมูลค่าทรัพย์สินเพื่อธุรกรรมในตลาดทุน เนื่องจากปฏิบัติงานประเมินไม่เป็นไปตามมาตรฐานและจรรยาบรรณวิชาชีพ
โดย ก.ล.ต.ได้รับเรื่องร้องเรียนและตรวจสอบการปฏิบัติงานประเมินมูลค่าทรัพย์สินเพื่อธุรกรรมในตลาดทุนของบริษัท เอสแอลฯ และนายภาณุธัช พบว่า นายภาณุธัช ซึ่งเป็นผู้ประเมินหลักที่ลงชื่อในรายงานการประเมิน ได้ยินยอม เอสแอลฯ โดยไม่มีเหตุผลและความจำเป็นในการใช้ผู้ประเมินเพิ่มเติม ซึ่งสะท้อนให้เห็นข้อบกพร่องในระบบงานของบริษัท
ขณะที่การกระทำของบริษัท เอสแอลฯ และนายภาณุธัช เป็นการไม่ปฏิบัติให้เป็นไปตามมาตรฐานและจรรยาบรรณวิชาชีพ ที่ต้องไม่จ้างหรือส่งงาน หรือยินยอมให้บุคคลอื่นทำงานประเมินให้ไม่ว่าทั้งหมดหรือบางส่วน โดยอ้างอิงหรือใช้ชื่อของผู้ประเมิน เว้นแต่จะเป็นผู้ประเมินร่วมหรือผู้ประเมินเพิ่มเติม
รวมทั้งบริษัทประเมินมูลค่าทรัพย์สินที่ได้รับความเห็นชอบจาก ก.ล.ต. ต้องมีหลักเกณฑ์ในการประเมินมูลค่าทรัพย์สินที่ชัดเจน รัดกุม และเพียงพอ รวมทั้งมีระบบงานควบคุมการปฏิบัติงานให้เป็นไปตามมาตรฐานและจรรยาบรรณวิชาชีพด้วย ดังนั้น การกระทำข้างต้นจึงเข้าข่ายลักษณะต้องห้ามตามประกาศว่าด้วยการให้ความเห็นชอบผู้ประเมินหลักสำหรับธุรกรรมในตลาดทุน
ทั้งนี้ ก.ล.ต.จึงสั่งพักการให้ความเห็นชอบบริษัทประเมินมูลค่าทรัพย์สินรายบริษัท เอสแอลฯ และผู้ประเมินหลักรายนายภาณุธัช เป็นเวลา 6 เดือน โดยมีผลตั้งแต่วันที่ 12 กรกฎาคม 2560